অ্যালিস্টেয়ার ক্যাম্পবেল
অ্যালিস্টেয়ার ডগলাস রস ক্যাম্পবেল (ইংরেজি: Alistair Douglas Ross Campbell; জন্ম: ২৩ সেপ্টেম্বর, ১৯৭২) সলসবারিতে (বর্তমানে - হারারে) জন্মগ্রহণকারী জিম্বাবুয়ের সাবেক আন্তর্জাতিক ক্রিকেটার। দলে তিনি মূলতঃ বামহাতি ব্যাটসম্যান ছিলেন। পাশাপাশি, ডানহাতে অফ ব্রেক বোলিংয়ে পারদর্শীতা দেখিয়েছেন অ্যালিস্টেয়ার ক্যাম্পবেল। জিম্বাবুয়ে ক্রিকেট দলের অন্যতম সদস্য হিসেবে দলের অধিনায়কেরও দায়িত্ব পালন করেছেন। জিম্বাবুয়ের ক্রিকেটের ইতিহাসে প্রথম-শ্রেণীর ক্রিকেটে সর্বকনিষ্ঠ ক্রিকেটার হিসেবে সেঞ্চুরি করে সবিশেষ কৃতিত্বের পরিচয় দেন।